I caipiri xe un grupo etnico natìo del stato brazilian de San Poło. Par tanti ani, el so mexo prinsipałe de comunicasion el xe stà ła łengua xenerałe paułista, che ła xe stà difondesta in altre rejón dai bandeirantes, atualmente i ga el so diałeto baxà sul portoghexe, in cui xe stà conservài alcuni ełementi deła łengua paułista e deła łengua gałexio-portoghexe. Oltre a San Poło, ła cultura caipira ła xe prexente soratuto in stati come Goiàs, Paranà, Mato Groso del Sud, Mato Groso e Minas Gerais, łe aree indove che ła cultura caipira ła xe stà introdota łe xe ragrupae in te na soła rejon storica conosùa come Połistania.